Cambridgeshire
Cambridgeshire (skraćeno Cambs, čita se Kembridžšir) je engleska historijska i ceremonijalna grofovija u Istočnoj Angliji.

Geografija 
Cambridgeshire leži u regiji Istočna Engleska, ima površinu od 3387 km², na kojoj živi 804.841 stanovnika.

Graniči na sjeveru s grofovijom Lincolnshire, na sjeveroistoku s Norfolkom, na istoku sa Suffolkom, na jugu s Essexom i Hertfordshireom, te na zapadu s Bedfordshireom i Northamptonshireom.

Cambridgeshire je administrativno podjeljen na pet distrikta; East Cambridgeshire, Fenland, Huntingdonshire, 
South Cambridgeshire, grad Cambridge i unitarnu jedinicu Peterborough. Grad Cambridge je administrativni centar.

Zaljev Sjevernog mora danas poznat kao Wash, za prahistorije je ulazio mnogo dublje u unutrašnjost Britanskog otoka. Tako da je taj kraj između mora i kopna, bio često plavljen i zasipan velikim naslagama treseta, blata i gline. Danas je to ravnica okružena niskim brežuljcima. Nekadašnji južni dio zaljeva Fens, danas je isušenen i iskrčen. Porazbacani niski grebeni, koji razbijaju monotoniju te ravnice, su zapravo nekadašnji otoci Najveći od njih - Ely, bio je sigurno utočište Anglosaksoncima i njihovom lideru Herewardu Budnom, koji se usprotivio Williamu Osvajaču i Normanskoj invaziji.

Cambridgeshire oplakuju dvije veće rijeke Nene i Great Ouse (sa pritokom Cam). Vremenom je teren Cambridgeshira melioriran, pa je postao pogodan za poljoprivredu. Danas se po njegovom vapnenačkom istočnom rubu uzgajaju žitarice, krumpir i šećerna repa, koji se prerađuju u gradu Elyu. Povrće se uzgaja po Fensu, a voće za konzerviranje i pekmez po padinama bivših otoka i oko Wisbecha.

Historija
Današnji Cambridgeshire je formiran 1974., na teritoriju na kojoj se nekad prostirao historijski Cambridgeshire, ali i dobar dio historijske grofovije Huntingdonshire (to je danas distrikt Huntingdonshire).

Prahistorijiski tragovi i arheološki nalazi ukazuju na to da je Fens, zadugo ostao močvarni kraj. Za rimskih vremena dolina rijeke Cam bila je najnaseljenija, a već su Rimljani počeli sa njegovom melioracijom. Prva anglosaksonska naselja pojavljuju se u 5. vijeku. Između 9. i 11. vijeka, taj kraj zaposjedaju Anglosaksonci i Danci.

Počevši od srednjeg vijeka, Cambridgeshirom i susjednim Huntingdonshirom upravlja isti šerif. Osnivanje Univerziteta u Cambridgeu u 13. vijeku, pretvorilo je Cambridge u jednog od glavnih engleskih intelektualnih centara.

Najveće historijske znamenitosti su Katedrala u Elyju uz građevine Univerziteta u Cambridgeu.

Privreda 
Osim široko rasprostranjene prehrambene industrije, najveći industrijski centar je Peterborough, koji se naročito razvio od sredine 20. vijeka. I Cambridge ima nešto industrije (rasvjetna tijela, sijalice), uz velik broj naučnih instituta koji se time pored elektronike bave. Brežuljkasti kraj uz južni rub Cambridgeshira je rezidencijalna zona Cambridga udaljena od Londona, od 70 do 80 km.

Izvori

Vanjske veze 

 Cambridgeshire County Council 

 
Grofovije u Engleskoj
Istočna Engleska